cyanic-selkie/wikianc huggingface dataset:
Saaristomaisema - Wiasholmen Pellingin saaristossa
Saaristomaisema - Wiasholmen Pellingin saaristossa on tavallinen aihe Aukusti Uotilalta vuosina 1881-1885. Hän vietti tuon ajan Suomessa sairastuttuaan vakavasti. Usein hän läksi tuolloin Itäiselle Suomenlahdelle purjehdus- ja linnustusmatkalle yhdessä Robert Stigelin kanssa. Saaristomaisema - Wiasholmen Pellingin saaristossa on maalattu realistisesti herkällä ja kypsällä otteella. Nuorena kuollut taiteilija lahjoitti maalauksen Stigelille ja nimitti saarta "meidän saareksemme". Täällä he olivat yhdessä maalanneet.
Valkeajärven rautatieasema
Valkeajärven rautatieasema oli rautatieasema Ruotsin rataverkolla Valkeajärven kylässä Kainuun kunnassa rataosan  nyttemmin lakkautetulla osuudella Morajärvi–Haaparanta. Rautatieasema sijaitsee 1247 ratakilometrin päässä Tukholman keskusrautatieasemalta ja noin 25 kilometrin päässä Perämeren rannikolla sijaitsevasta Kainuun taajamasta.
Tuotantokonsepti
Tuotantokonseptien merkitys nykyisin
Kilpailun kiristyessä tuotteiden tuotantoa on lisääntyvässä määrin siirretty perinteisistä teollisuusmaista tuotantokustannuksiltaan halvempiin maihin ajattelematta toimenpiteiden kokonaisvaikutuksia. Esimerkiksi eurooppalainen autoteollisuus tekee uusinvestointinsa lähes poikkeuksetta Itä-Eurooppaan. Ongelmaksi nousee se, että esimerkiksi Saksassa autonvalmistajat menettävät samalla merkittävän asiakaskuntansa, omien tehtaiden työntekijät.
Valmiita patenttiratkaisuja tilanteen hallitsemiseksi ei kuitenkaan ole, kuten osoittavat esimerkiksi seuraavat lähteet:
Mäkihypyn maailmancup 1990–1991
Mäkihypyn maailmancupissa 1990–1991 oli 26 osakilpailua, joista neljä peruttiin. Ensimmäinen osakilpailu pidettiin Lake Placidissa Yhdysvalloissa 1. joulukuuta 1990 ja viimeinen osakilpailu Strbske Plesossa Tšekkoslovakiassa 30. maaliskuuta 1991.
Stormbergin taistelu
Taistelu
Gatacren johtamat alle 3 000 miestä olivat Sterkstroomissa noin 50 kilometriä Stormbergista etelään. 9. joulukuuta Gatacre kuljetti joukkonsa rautatietä pitkin Moltenoon noin 15 kilometrin päähän Stormbergista. Tarkoitus oli edelleen marssia yön yli ja iskeä buurien asemiin Kissiebergin kukkulalla hieman Stormbergista etelään seuraavana aamuna.
Antonio Ascari
Antonio Ascari (15. syyskuuta 1888 Mantova, Italia – 26. heinäkuuta 1925 Pariisi, Ranska) oli italialainen Grand Prix -mestari.
Hän aloitti kilpailemisen 1919 Fiatilla ja ajoi myöhemmin Alfa Romeolla. Hän voitti Italian Grand Prix'n 1924 ja Belgian Grand Prix'n 1925. Hän kuoli onnettomuudessa Ranskan Grand Prix'ssa Autodrome de Montlhéry'lla samana vuonna. Hänen poikansa Alberto Ascari oli myös kilpa-autoilija.
Tjumenin alue
Väestö
Tjumenin ydinalueen pohjoispuolella sijaitsevat Hanti-Mansia (1 532 243 as.) ja Jamalin Nenetsia (522 904 as.) mukaan lukien Tjumenin alueen asukasluku oli 3 395 755 ja asukastiheys 2,9 as./km² (2010).
Knúkur
Knúkur on korkein kohta Skúvoyn saarella Färsaarten keskiosissa. Sen korkeus on 392 metriä ja se sijaitsee saaren länsiosassa. Knúkur on ainoastaan metrin korkeampi kuin etelämpänä sijaitseva Heyggjurin Mikli.
Harjavallan vesivoimalaitos
Pato
Voimalapato on yhtenäinen ja se sijaitsee aivan patoaltaan alaosassa. Joen ylittävä betoninen osuus on alle 240 metriä pitkä. Betoninen pato on tyypiltään gravitaatiopato, joka lepää hiekkakivikallion päällä. Loput padosta on yli 400 metriä pitkä maapato. Voimalan patoallas muodostuu joen uoman kuluttamasta syvästä jokilaaksosta.
Voimalaitos
Voimalaitoksen sähköntuotanto käyttää kolmea vesiturbiinia, joiden kapasiteetti on 40 megawattia (MW), 40 MW ja 22 MW. Turbiinit ovat Kaplan-turbiineja, joista kaksi käynnistettiin vuonna 1939 ja kolmas pienempi vuonna 2016. Ne pyörittävät pystyasennossa kahta Siemens-Schuckertin toimittamaa 42 MVA kolmivaihegeneraattoria, joiden jatkuva teho on 26 MVA. Ne tuottavat sähköenergiaa 11 000 voltin jännitteellä. Roottorien halkaisija on 6,4 metriä ja ne ovat vesijäähdytettyjä. Vesiturbiini ja sähkögeneraattori painaa yhdessä 160 tonnia. Voimalan vuosituotanto on 430 gigawattituntia.
Rakentaminen
Voimayhtiö Länsi-Suomen Voima Osakeyhtiö perustettiin vuonna 1935 ja sen suurimpia osakkaita olivat Nokia Oy, A. Ahlström Oy ja W. Rosenlew & Co. Länsi-Suomen Voima Osakeyhtiö jätti rakennuslupa-anomuksen Pirilänkosken voimalaitoksesta Turun ja Porin läänin maaherralle 4. toukokuuta 1935. Rakentamisen valmistelut aloitettiin keväällä 1937 ja työt aloitettiin heinäkuussa. Työmaalle tehtiin rataverkosta pistoraide voimalatyömaalle. Hankkeen työnjohtajana oli insinööri August Sandsund. Voimalaitos rakennettiin arkkitehti Erik Bryggmanin suunnitelmien mukaan. Padosta jäi puolet Harjavallan puolelle ja puolet Nakkilan puolelle. Kuntaraja ylittää voimalapadon niin, että tuotantorakennus jää Nakkilan puolelle. Padolle rakennettiin kansi, joka toimii henkilöliikenteen siltana.
Voimalan myöhempi kehitys
Vuonna 1987 suoritettiin voimalassa tuotantoyksiköiden perukorjauksia. Vuonna 2013 käynnistettiin voimalaitoksen laajamittainen uudistamishanke. Yksi kerrallaan modernisoitiin ja kunnostettiin vesiturbiinit ja niiden sähkögeneraattorit. Työn teki Alstom ja modernisointi kasvatti niiden kapasiteettia 36,5 megawatista 45,4 megawattiin. Kesäkuussa 2014 aloitettiin uuden voimalaitosyksikön rakennustyöt. Syyskuussa 2016 saatiin uusi yksikkö mukaan tuotantoon 20 megawatin kapasiteetilla. Sen 25 MVA:n sähkögeneraattorin toimitti Alstom ja se rakennettiin Espanjan Bilbaossa. Laitoksen yhteiskapasiteetti kohosi 105 megawattiin, jolla se nousi Suomen kymmenen suurimman vesivoimalaitoksen joukkoon. Vuotuinen 390 gigawattitunnin sähköntuotanto kasvoi noin kymmenen prosenttia 430 gigawattituntiin. Vuonna 2018 kunnostettiin toisen vesiturbiinin tuloveden sulkuluukkua.
Honda RA108
Formula 1 -tulokset
(Lihavointi tarkoittaa paalupaikkaa ja kursivointi kilpailun nopeinta kierrosta.)
HMCS Long Branch (K487)
HMCS Long Branch (viirinumero K487) oli Kanadan kuninkaallisen laivaston parannellun Flower-luokan korvetti toisessa maailmansodassa.
Vespa
Kulttuuri-ilmiö
1950-luvulla Italiassa vallitsi varsinainen vespamania, joka levisi halki Euroopan. Ajankuva tallentui osuvasti filmille William Wylerin elokuvassa Loma Roomassa (1953), jossa Audrey Hepburn ja Gregory Peck ajavat 125-kuutioisella Vespalla kaupungin vilinässä. Monet muutkin filmitähdet poseerasivat mielellään Vespan satulassa, kuten John Wayne ja Charlton Heston. 1960-luvulla nuorisoalakulttuuri modit ottivat Vespan omakseen Britteinsaarilla. Tyypillinen mod-Vespa oli ylenkoristeltu peileillä, Yhdistyneen kuningaskunnan lipulla ja maalitaulukuviolla. Vuonna 1979 ilmiöstä tehtiin The Whon Quadrophenia-levyn innoittamana modien ja rokkarien yhteenottojen sävyttämä elokuva Quadrophenia – 60-luvun kapinalliset, jossa sivuosassa näytellyt poplaulaja Sting ajoi Vespa GS:llä.
Tärkeimmät mallit
Alla luetellaan tärkeimmät virstanpylväät Vespan kehityskaaressa.
Vuoden 2020 Atlantin hurrikaanikausi
Vuoden 2020 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimetään Atlantilla 1. kesäkuuta – 30. marraskuuta 2020. Nimet valitaan esiintymisjärjestyksessä etukäteen julkaistulta listalta. Kun listan nimet loppuvat, jatketaan kreikkalaisilla aakkosilla.
Martin Schmitt
Schmitt ilmoitti alun perin lopettavansa uransa kauden 2010–2011 päätteeksi, mutta hän pyörsi myöhemmin päätöksensä.
Aleksin
Vuonna 1729 seudulle rakennettiin rautatehdas, joka tuli tunnetuksi taidokkaista valurautatöistään. 1700–1800-luvulla Aleksinin satama toimi Tulaan suuntautuneen kaupan välittäjänä. Vuoden 1768 tulipalo hävitti kaupungin lähes kokonaan. Vuodesta 1777 lähtien Aleksin oli samannimisen Tulan lääniin kuuluneen kihlakunnan keskus. Toisessa maailmansodassa se oli saksalaisten miehittämä marras-joulukuussa 1941.
Penny Arcade
Penny Arcade on Marie Baumerin kirjoittama yhdysvaltalainen näytelmä vuodelta 1930. Penny Arcade on kolminäytöksinen draama, joka sijoittuu New Yorkin lähellä olevaan huvipuistoon.
Sähköankerias (yhtye)
Yhtyeen perusti vuonna 1999 raumalainen lastentarhanopettaja Kimmo Haikonen. Haikonen ja yhtyeen kitaristi Hamid Moeini esiintyvät myös kahdestaan Duo Sähköankerias -nimellä. Yhtye on julkaissut yhden albumin vuonna 2003 Audiosaari-levymerkillä.
Ewald Lienen
Ura valmentajana
Maaliskuussa 2004 Lienen teki jälleen pienen tauon jälkeen paluun valmennustehtäviin, kun Hannover 96 palkkasi hänet päävalmentajaksi. Lienen onnistui nostamaan Hannoverin kuiville putoamiskurimuksesta, ja kausi päättyi 14. sijaan. Seuraavalla kaudella Lienen johdatti Hannoverin Bundesliigassa sijalle 10, mikä oli siihen asti seuran paras sijoitus pääsarjatasolla. Kausi 2005–2006 alkoi kuitenkin odotuksiin nähden kehnosti ja marraskuussa 2005 Lienen sai jälleen kerran potkut tehtävistään.
Purppurarinteiden ratsastajat
Purppurarinteiden ratsastajat on Zane Greyn vuonna 1912 kirjoittama romaani. Se kertoo Jane Withersteenin elämästä mormoniyhteisön parissa. Kirjan tapahtumat sijoittuvat vuoteen 1871. Teos oli ensimmäisiä "villiä länttä" käsitteleviä kuvitteellisia kertomuksia ja edisti kyseisen kirjallisuudenlajin suosiota.
Poika ja pääkallo
Poika ja pääkallo on suomalaisen taiteilijan Magnus Enckellin hiili- ja vesivärityö paperille vuodelta 1893. Kooltaan se on 66 cm × 95 cm, ja se kuuluu Ateneumin taidemuseon kokoelmiin, jonne se hankittiin jo sen valmistumisvuonna vuonna 1893.
Otto Leskinen
Seuraura
Kausi 2016–2017 oli Leskiselle varsinainen tulokaskausi SM-liigassa. Hän teki 50 runkosarjaottelussa tehot 2+8=10 ja 14 playoff-ottelussa yhden maalin. Leskinen teki liigauransa avausmaalin 17. marraskuuta 2016 Oulun Kärppiä vastaan. Hänen liigauransa ensimmäinen playoff-maali syntyi ensimmäisessä välieräottelussa 5. huhtikuuta 2017 JYPiä vastaan. Leskisen osuma jäi KalPan 2–0-voittoon päättyneen ottelun ratkaisumaaliksi. Hän voitti kauden päätteeksi SM-hopeaa. Marraskuussa 2017 hän teki joukkueen kanssa kaksivuotisen jatkosopimuksen. SM-liigakauden 2017–2018 päätyttyä Leskinen vahvisti KalPan A-nuoria pudotuspeleissä, jotka päättyivät Suomenmestaruuteen.
Kaudeksi 2023–2024 Leskinen palasi kaksivuotisella sopimuksella Tapparaan.
Libreville
Libreville on Gabonin pääkaupunki. Se on satamakaupunki Gabon-joen rannalla, lähellä Guineanlahtea, Estuairen provinssissa. Sen asukasluku vuonna 2013 oli 703 940 henkeä.
Koulutus
Libreville on Gabonin koulutuksen keskus ja kaupungissa toimii vuonna 1970 toimintansa aloittanut Omar Bongon yliopisto.
Jääkiekon SM-sarjakausi 1950–1951
Ilves voitti kahdeksannen mestaruutensa tappioitta toisena kautena peräkkäin. Aarne Honkavaara teki 10 ottelun sarjassa 35 pistettä eli 3,5 pistettä per peli. Lisäksi uudeksi syöttöennätykseksi tuli 14.
Keltarintamesikko
Keltarintamesikko (Toxorhamphus novaeguineae) on marjastajien heimoon kuuluva varpuslintu.
Lehtoseitikki
Lehtoseitikki (Cortinarius largus) on sinivioletti tai ruskea seitikkilaji. Sen jalka on vaaleansininen. Heltat ovat aluksi sinivioletit ja muuttuvat myöhemmin ruskeiksi. Sieni kasvaa lehtimetsissä kalkkimailla pyökin ja tammen seuralaisena. Lehtoseitikki ei ole ruokasieni.
Magyar Nemzet
Magyar Nemzet on Budapestissä ilmestyvä unkarilainen sanomalehti. Se ilmestyy päivittäin ja on Unkarin toiseksi suurin sanomalehti.
Småland
Luonnonmaantieteellisesti ilmaistu Småland sijaitsee Öölannin saaren länsipuolella Itämeren rannikolla. Sen naapurimaakuntia ovat Blekinge, Skåne, Halland, Länsi-Götanmaa sekä Itä-Götanmaa.
Natrium
Esiintyminen
Natriumyhdisteitä on myös monissa kallioperän mineraaleissa, esimerkiksi maasälvässä, josta se rapautumisen kautta levittäytyy maaperään.
Ominaisuudet
Ilman vaikutuksesta metallinen natrium hapettuu hieman harmaaksi, kosteassa ilmassa silmänräpäyksessä. Natriumia säilytetään petrolissa. Tavallisissa olosuhteissa se syttyy fluorin ja kloorin vaikutuksesta, mutta lievästi kuumennettuna se reagoi kiivaasti monien aineiden kuten bromin, jodin, vedyn ja rikin kanssa. Veden ja ilman kanssa natrium aiheuttaa palo- ja räjähdysvaaran, koska veden kanssa syntyy natriumhydroksidia ja vetyä, ja ilmassa reaktiolämpö sytyttää vedyn palamaan. Kaiken lisäksi kevyenä natrium kelluu vedessä. On havaittu, että tietyn kokoiset natriumpalaset hyppivät itsekseen vedessä, koska osuma veteen vapauttaa vetyä, joka räjähtää ja ampuu palan uudelleen ilmaan.
Natriumin värjää liekin kirkkaan oranssiksi ja samasta johtuu natriumvalojen oranssi väri.
Efesoksen agora
Efesoksen agora (Kaupallinen agora, Alempi agora) eli Tetragonos-agora (, ”Nelikulmainen”) oli antiikin aikainen agora Efesoksen kaupungissa Vähässä-Aasiassa, nykyisessä Turkissa. Se oli kaupungin kaupallinen keskipiste hellenistisellä ja roomalaisella kaudella. Agoran jäänteet ovat osa Efesoksen arkeologista aluetta, joka on Unescon maailmanperintökohde.
Antti Immonen
Julkisia teoksia
Osa julkisista teoksista on sisällä (*) ja osa ulkotiloissa; osasta ei vielä tietoa (?).
Efesoksen agora
Rakennukset ja löydökset
Smyrnan kylä
Takao Sakurai
Ammattilaisnyrkkeilijänä Sakurai voitti otteluistaan 30 ja hävisi kaksi. Hän kuoli ruokatorven syöpään 70-vuotiaana 10. tammikuuta 2012.
Digimon Adventure
Etemon
Lapset saavat viestin Gennailta, joka on vanhan ihmismiehen hahmossa esiintyvä, mutta datasta koostuva olento. Gennai neuvoo heitä saapumaan Sarba-mantereelle sekä etsimään Tunnukset ja niihin asetettavat Tuntolevyt, jotta heidän kumppaninsa voisivat kehittyä Ultimate-muotoihinsa. Siellä heitä vastaan kuitenkin tulee uusi paha digimon, Etemon, joka kamalalla lauluäänellään pystyy heikentämään digimoneja. Etemon on Ultimate-tason digimonina paljon voimakkaampi kuin lasten digimonit ja voitti heidät helposti. Taichi ei kuitenkaan pitänyt tätä pahana vastuksena ja yritti epätoivoisesti kehittää Greymonia Ultimate-muotoon. Tämä onnistuu, mutta Greymon kehittyy vahingossa pahuuden kuvaksi, SkullGreymoniksi, joka lopulta muuttuu takaisin Koromoniksi kun hänen energiansa loputtua. Lapset kuitenkin tuhoavat Etemonin kätyreitä yksi kerrallaan, ja löytävät samalla tunnuksensa. Kerran he kohtaavat Piccolomonin, joka opastaa lapsia muutoksissa.
Vamdemon
Kun Taichi katosi, valitut lapset joutuivat erilleen etsiessään tätä, ja heistä jokaista häiritsi uusi digimon, PicoDevimon. Taichi kuitenkin palaa takaisin ja kokosi kaikki taas yhteen. Vamdemonin täydellinen ensiesiintyminen tapahtui jaksossa 26. Tätä ennen hän oli näkynyt vain varjona tai mustana hahmona taivaalla. Vamdemon ilmestyttyä lapsille hän voitti helposti muut digimonit, mutta Birdramon kehittyi Garudamoniksi ja pakeni lasten ja digimonien kanssa Vamdemonilta. Tämän jälkeen Gennai kertoi Valituille lapsille kahdeksannesta Valitusta lapsesta, joka löytyisi Japanista. Myös Vamdemon tiesi tästä ja laittoi kätyrinsä PicoDevimonin ja Tailmonin kokoamaan armeijan digimoneja. Valitut lapset livahtavat Vamdemonin linnaan ja näkevät Vamdemonin joukkojen menevän portista toiseen maailmaan. Taichi ja muut yrittivät pysäyttää tätä, mutta Vamdemon pääsi joukkoineen pakoon Tailmonin herättäessä henkiin Devidramonien patsaista. Lapset palaavat Gennain luo ja pyytävät tältä apua.
Tor Arne Hetland
Hetland voitti miesten sprinttihiihdon sekä vuoden 2001 Lahden MM-kisoissa että vuoden 2002 Salt Lake Cityn olympialaisissa. Vuonna 2001 Norjan joukkue otti alun perin hopeaa Suomen joukkueen voittaessa, doping-rikkeen myötä Norja nousi voittajaksi. Vuoden 2003 Val di Fiemmen MM-hiihdoissa hän oli sprintissä kolmas ja vuoden 2005 Oberstdorfin MM-kisoissa toinen. Lahden kisoissa hän kuului lisäksi 4×10 kilometrin viestin voittaneeseen joukkueeseen (Norja oli alun perin hopealla ennen ensimmäisenä maaliin tulleen Suomen hylkäystä doping-käryn myötä) ja Oberstdorfissa hän voitti Tore Ruud Hofstadin parina ensimmäistä kertaa arvokisaohjelmassa olleen parisprintin.
Vartiotorni – Jehovan valtakunnan julistaja
Jakelu
Vuoden 2016 alusta yleisölle tarjottava Vartiotorni alkoi ilmestyä joka toinen kuukausi ja lehden kannessa lukee vain lehden numero ja ilmestymisvuosi. Tämä mahdollistaa myös vanhempien lehtien esittämisen, jos niiden aihe sopii ovenavaajalle paremmin.
Hagforsin kunta
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
HMS Earnest
HMS Earnest on ollut kolmen Britannian Kuninkaallisen laivaston aluksen nimenä.
Kristuksen kirkastumisen kirkko
Kristuksen kirkastumisen kirkko tai Vapahtajan (kirkastumisen) kirkko voi viitata muun muassa seuraaviin Kristuksen kirkastumiselle omistettuihin kirkkoihin:
Jarmo Korhonen (jalkapallovalmentaja)
Vuosina 2011–2013 hän toimi Ykkösessä joensuulaisen Jippon päävalmentajana. Hän valmensi Jippoa myös vuosina 2004–2007 ja sen edeltäjää Joensuun Palloa kausina 2000–2001. Kaudet 2008–2010 hän toimi Kokkolan Pallo-Veikkojen päävalmentajana. Ennen Jippoa hän nosti Lehmon Pallon edustusjoukkueen kaudella 2003 Kolmosesta Kakkoseen. Korhonen on myös toiminut Kajaanin Hakan organisaatiossa valmentajana kahden ja puolen kauden ajan sekä valmennuspäällikkönä 1997–1999. Hän on suorittanut Pro-JVK-valmentajatutkinnon vuonna 2005.
Vattukärsäkäs
Aikuiset vattukärsäkkäät talvehtivat maassa ja ilmestyvät keväällä vadelmien, mansikoiden ja ruusujen nuorille lehdille syöden niihin pieniä reikiä. Vattukärsäkkään naaraat kaivavat kasvin kukkanuppuihin reiän ja munivat nuppujen sisään yhden munan kuhunkin, jonka jälkeen ne katkaisevat kukkaperän osittain poikki. Nuppu kuihtuu ja putoaa maahan. Lämpimällä säällä vioituksia syntyy nopeasti, sillä yksi naaras voi vioittaa jopa 100 nuppua. Toukka kehittyy nupun sisällä ja uusia aikuisia ilmaantuu heinäkuussa.
Efesoksen hallinnollinen agora
Efesoksen hallinnollista agoraa ei tule sekoittaa Efesoksen kaupalliseen agoraan.
Rakennukset ja rakennelmat
pienoiskuva|upright=1.3|Kaavakuva: Efesoksen Hallinnollisen agoran alue. Roomalaisella kaudella Hallinnollisen agoran ja sen lähistön tärkeimmät rakennukset ja rakennelmat olivat (numerot viittaavat kaavakuvaan):
Titušky
Ukrainalainen ammattilaisjalkapalloilija Vladislav Kalitvintsev joutui Tituškojen pahoinpitelemäksi 21. helmikuuta 2014. Tituškojen kerrotaan helmikuun puolenvälin jälkeen surmanneen uhrejaan tilanteen kiristyttyä.
The Moscow Times
Oheisjulkaisuja: 24. helmikuuta 2022 Venäjä hyökkäsi Ukrainaan, ja pian säädettiin laki, jonka mukaan valtion sopimattomiksi katsomien sotaa koskevien tietojen levittämisestä voisi saada 15 vuotta vankeutta. 15. huhtikuuta 2022 Venäjän valvontaviranomainen esti pääsyn The Moscow Timesin venäjänkielisille sivuille. The Moscow Timesin venäjänkielisiä uutisia pääsee kuitenkin edelleen lukemaan ulkomailta tai käyttämällä VPN-yhteyttä. Lehden englanninkielisiin uutisiin esto ei vaikuta. Englanninkielisissä uutisissaan lehti käyttää Venäjän toimista Ukrainassa viranomaisen kieltämää sanaa "sota".
Vendat
Historia
Afrikaanerit saapuivat vendojen alueelle 1840-luvulla. Alueelle tuli ensin buurimetsästäjien pieniä asutuksia, joista töitä saivat norsunluun metsästyksen yhteydessä myös vendat. Buurit alkoivat sittemmin kuitenkin järjestää orjien ryöstöretkiä vendojen kyliin, mikä johti vendojen kapinaan vuonna 1867. Vendat karkottivat buuriuudisasukkaat, mutta buurit iskivät takaisin ja valloittivat maat uudelleen kukistaen vendapäälliköt yksitellen saaden haltuunsa maat Limpopon eteläpuolelta vuoteen 1898 mennessä. Näin maista tuli osa buurien Etelä-Afrikan tasavaltaa eli toiselta nimeltään Transvaalia.
Klassinen vene
Klassikkorekisterin kriteerit:
Seuraavien vaatimusten tulee kaikkien täyttyä:
Kriteerit K-merkityille veneille:
Moottoriveneiden moottori Vuoden 2015 loppuun mennessä Klassikkorekisteriin oli merkitty 172 venettä, joista 28 oli saanut myös K-merkinnän. Klassikkorekisteriin hyväksytyt veneet sekä K-merkityt veneet ovat nähtävillä MYS:n nettisivuilla http://mys.fi/index.php?filename=f1093966134&lang=fin&fromfile=krekisteri. Klassikkorekisterille sekä K-merkinnälle on suunniteltu omat viirit ja logot, joiden suunnittelusta on vastannut Bange Design/Peter Bange. Rekisteriin hyväksyttyjen veneiden omistajat voivat lunastaa viirinsä MYS:ltä. Todistukset jaetaan hyväksytyille veneille vuosittain vene­messuilla MYS:n osastolla.
1920–1960 rakennettu purjevenekanta
Myös 1920–1960 välisen ajan rakennetusta venekannasta merkittävä osa on tuhoutunut tai myyty ulkomaille. Erityisen kovakouraisesti venekantaa kohtelivat sodat ja lamat. Toisen maailmansodan jälkeen veneiden kato ulkomaille oli erittäin suuri valuuttapulan vuoksi. Esimerkiksi Suomen kutoslaivueesta katosi noin kolmannes 1944–1949. . Kutosten määrä Suomessa oli toisen maailmansodan kynnyksellä vajaa 50. Vuonna 1971 saavutettiin aallonpohja. Veneitä oli Suomessa enää vajaa 20 kappaletta. Kutoset ja muutkin aikaisemmin kilpailleiden luokkien rippeet pelasti osittain niiden muokkaaminen matkaveneiksi. Tilanne kääntyi 1970 ja 1980-luvun taitteessa jolloin kutosten niin kuin muidenkin klassikkojen määrä kääntyi uudelleen kasvuun. Veneillä kilpailtiin taas ja vanhat veneet palautettiin asteittaan kilpailukuntoon. Luokkaliiton mukaan Suomessa oli kutosia vuonna 2013 44 kappaletta.
Rekisteröidyt purjeveneet vuonna 1961
Vuonna 1961 SPL:n rekisterissä oli 1354 venettä. . Pienimmät, juniorikäyttöön tarkoitetut köliveneet eli Göteborgseka (174 kpl) ja Sulka (115 kpl), ja jollat Viklat (180 kpl), Finnjollat (54) ja Lightningit (127) sekä muut jollat muodostivat suurimman n. 700 veneen ryhmän. Määrällisesti suurin köliveneluokka oli tuolloin Hai-vene joita rekisterissä oli 223 kappaletta. Toiseksi suurin oli Kansanvene luokka, joita oli 124 kappaletta. Suurempia, eli yli 10 metrin köliveneitä oli tuolloin SPL:n rekisterissä noin 100 kappaletta.
Ottaen huomioon sotien jälkeen tapahtuneen kadon voi karkeasti arvioida että 1920–1960 välisenä aikana rakennettiin tai ostettiin Suomeen noin 2500 purjevenettä joista suurin osa ennen toista maailmansotaa. Suuria, yli 40 jalan veneitä rakennettiin harvakseen. 1920-luvun jälkeen rakennetuista veneistä oli arvoilta jäljellä 1970-luvun aallonpohjavuosina noin 700 joista suurin osa oli pieniä köliveneitä: Junioriveneinä käytettyjä Göteborgsekoja ja Sulkia sekä pienet kilpa- matkapurjehdus yhdistelmäveneet Haj- ja Kansanveneitä. Vaikka moni klassikkoluokka kääntyi kasvuun, kokonaismäärä jatkoi laskuaan sitä myötä kun lyhytikäinen pienvenekalusto poistui. Samoin vuonna 1961 Suomen suurin eli 225 veneen vahvuinen Hai-vene-luokka on kutistunut vuoteen 2010 mennessä SPL:n rekisterissä vajaan kolmannekseen.
Munniharppu
thumb|Yhdysvaltojen sisällissodan leiristä Winchesterin läheltä Virginiasta löydetty munniharppu thumb|Munniharppu Munniharppu (huulipeli, suuharppu, mungiga, märistysrauta) on eräs maaiman vanhimmista ja levinneimmistä soittimista. Muita suomalaisia nimiä ovat mm. turpajurra, märistysrauta, pirunviulu ja suupeli. Munniharppuja esiintyy laajasti ympäri maailmaa. Soittimen englanninkielinen nimitys jew's harp on harhaanjohtava, sillä soitin ei liity erityisesti juutalaiseen perinteeseen.
Munniharppu luokitellaan idiofoneihin eli ääni syntyy soittimen oman massan värähdellessä. Se koostuu äänirautaa muistuttavasta tangosta, joka on taivutettu kehykseksi hevosenkengän tai pikemminkin tatin muotoon. Tangon keskellä on joustavasta metalliliuskasta tehty levy, jonka päähän on tehty taite siten, että sitä on helppo näppäillä.
Käännössarjakuva Suomessa
2000-luku
2000-luvun alkuvuosien jälkeen julkaisutoiminta piristyi. Alan Mooren ja Kevin O'Neillin steampunkia ja amerikkalaista toimintasarjakuvaa yhdistävän Kerrassaan merkillisten herrasmiesten liiga kaksi ensimmäistä ilmestyivät 2003 ja 2004. WSOY aloitti vuonna 2003 toimittaja Mikael Ahlströmin aloitteesta ranskalaisen laatusarjakuvan albumisarjojen julkaisun. Näihin kuuluivat Lewis Trondheimin Jussi Jäniksen ihmeelliset seikkailut sekä Dupuy’n ja Berberianin Jeanin elämää. Suomessa huomattiin nyt ranskalaisen sarjakuvan 1990-luvulla noussut uusi sukupolvi. Japanilainen sarjakuva aloitti myös tulemisensa Suomen markkinoille. Sarjakuvasivusto Kvaak.fi on äänestänyt vuodesta 2010 Herra Koipeliini -palkintoa parhaalle käännössarjakuvalle. Ensimmäisenä palkinnon sai Hayao Miyazakin Tuulen laakson Nausicaä.
Munniharppu
Munniharppulevytyksiä
Tapani Varis: Munniharppuuna (1996)
Fredrik Franson
Uskoontuleminen ja työ D. L. Moodyn kanssa
Fredrik Franson sairastui ja tuli pian sen jälkeen uskoon. Vuonna 1875 Fredrik Franson kastettiin ja hän liittyi Estinan Baptistikirkkoon Nebraskassa. Kuuluisan saarnaajan D. L. Moodyn palattua saarnamatkaltaan Englannista Chicagoon 1876, Fredrik Franson matkusti hänen luoksensa tutustumaan Moodyyn ja hänen toimintaansa.Fredrik Franson toimi evankelistana Amerikassa kuuden vuoden ajan ja sen jälkeen hän matkusti Ruotsiin v. 1881.
Fredrik Franson Helsingissä 1888
Fredrik Franson kävi Helsingissä 1888 pitäen Vapaakirkossa evankelistakurssin, joka oli kolme viikkoa kestävä raamatunlukemisjakso uskoville, jotta he voisivat toimia evankelistoina. Evankelistakurssille osallistui noin 50-60 henkeä eri puolilta Suomea ja muutamia Inkeristäkin. Fredrik Fransonin puheet tulkattiin Suomeksi.
Lähetystyö
Fredrik Franson perusti 14. lokakuuta 1890 Scandinavian Alliance Mission -lähetysjärjestön. Järjestö vaihtoi myöhemmin nimekseen The Evangelical Alliance Mission. Yksi syy järjestön perustamiseen oli Fransonin toive siitä, että myös pienten seurakuntien olisi mahdollista olla mukana lähettämässä lähetystyöntekijöitä. Franson kävi pitämässä kokoussarjoja muun muassa Koreassa ja Kiinassa.
Hughie Thomasson
Hughie Thomasson (13. elokuuta 1952, Florida, USA – 9. syyskuuta 2007, Brooksville, Florida, USA) oli yhdysvaltalainen kitaristi ja laulaja.
Romanssi (kappale)
Romanssi on Nils-Eric Fougstedtin säveltämä ja sovittama ja Reino Palmrothin (Reino Hirvisepän) sanoittama musiikkikappale, jonka he tekivät vuonna 1943 valmistuneeseen suomalaiseen elokuvaan Katariina ja Munkkiniemen kreivi. Elokuvan tarina sijoittuu 1860-luvulle ja kertoo muonamiehen tyttären Katariinan ja nuoren kreivi Mauritz Armborgin rakkaustarinan. Vanha kreivitär, joka ei hyväksy epäsäätyistä suhdetta, yrittää estää nuorenparin avioliiton. Elokuvan miespääosan esittäjä, tuolloin Norjan kansalainen, 20-vuotias Leif Wager laulaa Romanssi-kappaleen elokuvan loppukohtauksessa, jossa kreivi Mauritz Armborg laulaa puistolammen rannalla rakkauslaulua tietämättä, että Katariina on lähellä.
Romanssi-musiikkikappaleen myöhempi suosio ja levytykset
Kappaleesta on myös ranskankielinen versio Romance. Ensimmäisen version on sanoittanut belgialainen Federico Birsotto (Freddy Birset). Birset esittää laulun levyllä Souvenirs de France vuodelta 2003. Toinen ranskannos ilmestyi Irina Björklundin sanoittamana ja esittämänä vuonna 2014.
Sergei Kovaljov
Itsenäisen Venäjän aika
Neuvostoliiton luhistuttua Kovaljov alkoi toimia virallisesti politiikassa. Tammikuussa 1991 hän oli mukana kirjoittamassa Venäjän ihmisoikeusjulistusta, ja antoi merkittävän panoksen Venäjän federaation perustuslain 2 artiklan (”Ihmis- ja kansalaisoikeudet ja -vapaudet”) laadintaan.
Vuoden 1994 jälkeen Kovaljov vastusti Venäjän sotatoimia Tšetšeniassa, teki yhteistyötä kapinallisten kanssa ja kehotti Venäjän sotilaita antautumaan. Hän oli itse Groznyissa todistamassa ensimmäistä Tšetšenian sotaa. Hänen päivittäinen raportointinsa puhelimen ja television välityksellä edesauttoi Venäjän julkisen mielipiteen kääntymistä sotaa vastaan. Kovaljovin toiminta johti siihen, että hän menetti ihmisoikeusvaltuutetun asemansa duumassa 1995.
Kovaljov sai lukuisia palkintoja ja tunnustuksia. Vuonna 2005 hän esiintyi He valitsivat vapauden (Они выбирали свободу) -nimisessä neliosaisessa tv-dokumenttisarjassa, joka kertoo Neuvostoliiton toisinajattelijaliikkeestä.
Ōmura Masujirō
thumb|Ōmura Masujirō, [[Edoardo Chiossonen tekemä muotokuva.]] Ōmura Masujirō (1824 tai 1825 – 7. joulukuuta 1869 Osaka) oli japanilainen oppinut ja sotilas, joka tunnetaan ”Japanin modernin armeijan isänä”.
Elisabeth Röhm
Elisabeth Röhm (s. 28. huhtikuuta 1973 Düsseldorf, Saksa) on amerikansaksalainen näyttelijä. Hän on näytellyt muun muassa elokuvissa Harry pala palalta (1997), Miss FBI – aseistettu ja ihana (2005), American Hustle (2013) ja Joy (2015). Hänet tunnetaan myös rooleistaan televisiosarjoissa Eureka Street, Wall Streetin pörssihait, Angel, Naistenmiehet ja Heroes ja Kova laki. Televisiosarjassa Kova Laki hän esitti apulaispiirisyyttäjä Evelyn Southerlyniä kaikkiaan 85 jaksossa vuosina 2001–2005. Hänen roolihahmonsa poistui sarjasta 15. tuotantokauden 13. jaksossa tultuaan erotetuksi.
Pylväsjärjestelmät
Pylväsjärjestelmiin liittyvät rakenneosat
Tärkeimmät pylväsjärjestelmien määrittämät rakenneosat esimerkiksi klassisessa kreikkalaisessa temppelissä ovat (ylhäältä alaspäin):
Temppeleissä rakenneosiin kuuluvat myös muun muassa päätykolmiot eli pedimentit, katto ja sen akroterion-koristeet sekä krepidoma eli kivijalka, mukaan lukien stylobaatti ja stereobaatti, sekä temppelin ydinrakennus naos eri osineen, mutta ne eivät seuraa pylväsjärjestelmiä samalla tavalla kuin yllä luetellut rakenteet.
Suncheon
Maantiede
Suncheon sijaitsee Kaechonin kaupungista etelään ja pohjoiseen Pyeongseongista. Kaupungin alue on kukkulaista ja sen läpi kulkee Daedongjoen keskijuoksu. Kaupungin keskusta on syvänteessä ja maan korkeus nousee kohti itää ja länttä. Kaupungin koillisosassa kohoavat Chǒngsǒngvuoriin kuuluvat Sakkat (878 m) ja Kama (414 m). Lännessä sijaitsevat puolestaan Sindǒk (388 m), Kuksa (344 m) ja Toun (441 m). Tammikuun keskilämpötila on -6,7 °C ja elokuun 24 °C. Keskimääräinen vuosittainen sadanta on 1 011,8 mm.
Gulnora Karimova
Vuonna 2003 Karimova erosi afganistanilaissyntyisestä yhdysvaltalaisesta aviomiehestään Mansur Maqsudista ja yhdysvaltalainen oikeusistuin määräsi kahden lapsen huoltajuuden miehelle. Karimova vei lapset kuitenkin Uzbekistaniin.
Slade in Flame
Kansitaide
Albumin kansikuvassa yhtye poseeraa kiiltoasuissa, jotka näyttävät valon ja mustan taustan vuoksi valkoisilta. Takakannessa on kuva yhtyeestä samoissa vaatteissa taustan ollessa liekinoranssi. Takakannen kappalelistassa kappaleet on lueteltu sattumanvaraisessa, väärässä järjestyksessä, mikä on kuitenkin korjattu levyn CD-versioissa. Sisäkannessa on lukuisia kuvia elokuvasta, yhtyeen jäsenten kuvat sekä tekijätiedot.
Myynti ja julkaisut
Slade in Flame ilmestyi Britanniassa 29. marraskuuta 1974. Julkaisija oli Polydor Records tunnuksella 2442-126. Se debytoi Britannian listalla 14. joulukuuta 1974 ollen sijalla kuusi, mikä myös jäi sen korkeimmaksi sijoitukseksi. Albumi pysyi listalla kaikkiaan kahdeksantoista viikkoa, pudoten siltä huhtikuussa 1975. New Musical Expressin listalla Slade in Flame oli parhaimmillaan yhdeksäntenä. Albumi ei menestynyt yhtä hyvin kuin edelliset Slade-albumit, sillä levyt Slayed?, Sladest ja Old, New, Borrowed and Blue olivat kaikki olleet listaykkösiä. Tämän vuoksi levyä on jopa pidetty pienenä floppina. Syyksi odotettua heikompaan menestykseen on epäilty esimerkiksi pientä tyylinmuutosta. Onkin sanottu, että vaikka Slade in Flame oli Sladelle musiikillinen harppaus, merkitsi se myös yhtyeen valtakauden loppua Britannian suosikkiyhtyeenä. Levy esitteli aikuistuneen Sladen, mutta sen fanikunta ei ollut valmistautunut kasvamaan mukana.
Philadelphia Union
Perustaminen
Philadelphia Unionin edeltäjiä entisessä North American Soccer Leaguessa olivat Philadelphia Atoms (1973–1976) ja Philadelphia Fury (1978–1980). Kaudella 1996 aloittanut Major League Soccer oli komissaari Don Garberin mukaan pitkään kiinnostunut laajentumisesta Philadelphiaan, jonka metropolialue on väkiluvultaan Yhdysvaltain viidenneksi suurin (2009), mutta alueella ei ollut sopivia olosuhteita MLS-joukkueelle.
Eduardo Frei Ruiz-Tagle
Puoluejohtajana
Kun Chile näin palasi kansanvaltaiseksi, valittiin nyt myös kansanedustuslaitos, kongressi, vapailla vaaleilla. Joulukuussa 1989 järjestetyissä parlamenttivaaleissa Frei valittiin Santiagosta senaattoriksi koko maan suurimmalla äänimäärällä. Vuonna 1991 kristillidemokraattinen puolue Partido Demócrata Cristiano valitsi hänet puheenjohtajakseen.
Philadelphia Union
Nimi, tunnus ja värit
Seuran kotipeliasun pääväri on laivastonsininen, ja pelipaidan rintamuksessa on paksu kultainen pystyraita. Värit viittaavat George Washingtonin itsenäisyyssodassa johtaman siirtokuntien armeijan väreihin. Tammikuussa 2011 seura teki neljävuotisen paitasponsorisopimuksen meksikolaisen elintarvikevalmistajan Grupo Bimbon yhdysvaltalaisen tytäryhtiön Bimbo Bakeries USA:n kanssa, jonka logo esiintyy seuran pelipaidassa kaudesta 2011 alkaen. Paikallismedian mukaan sopimuksen arvo on noin 12 miljoonaa Yhdysvaltain dollaria.
Omistus
Philadelphia Unionin omistaa sijoittajaryhmä Keystone Sports and Entertainment, LLC. Siihen kuuluvat iStar Financialin puheenjohtaja ja toimitusjohtaja Jay Sugarman (puheenjohtaja), Nick Sakiewicz (toimitusjohtaja), The Buccini/Pollin Groupin perustajat Robert Buccini, Christopher Buccini ja David Pollin, Swarthmore Groupin puheenjohtaja James Nevels ja toimitusjohtaja Paula Mandle sekä philadelphialainen asianajaja William Doran. Sakiewicz on valittu kahdesti vuoden MLS-johtajaksi työskennellessään aiemmin Tampa Bay Mutinyn ja MetroStarsin palveluksessa.
Džohar Dudajev
Neuvostoaikaan Dudajev oli ilmavoimien kenraali ja strategisten ilmavoimien divisioonan (ydinpommein) komentajana Viron Tartossa. Moskovan vuoden 1991 vallankaappausyrityksen aikana Dudajev kieltäytyi tottelemasta käskyä lähettää joukkonsa Tarttoon.
Nuoruus
Dudajev syntyi 15. huhtikuuta 1944. Viikon kuluttua hänen syntymästään koko tšetšeeniväestö, kaikkiaan noin 425 000 henkeä, karkotettiin pääosin Kazakstaniin. Karkotus johtui Stalinin epäluuloista. Mitään näyttöä tšetšeenien epäluotettavuudesta ei ollut. Päinvastoin tšetšeenit kunnostautuivat puna-armeijan sotatoimissa akselivaltoja vastaan.
Sotilasura
Neuvostovallan lopuilla Dudajev komensi Tartossa sijainnutta strategista ohjuspommittajatukikohtaa. Dudajev oppi viroa ja tunsi myötätuntoa virolaisten itsenäisyyshaaveita kohtaan. Hänen sanotaan lähettäneen Tallinnan televisioasema n mielenosoittajille "soppatykin" vastoin esimiesten käskyä tv-aseman alueen miehittämisestä.
Dudajevin paluu Tšetšeniaan
Dudajev palasi Tšetšeniaan vuonna 1990. Aluksi hän ryhtyi aktiiviseksi paikallispolitiikassa ja hänet valittiin tšetšenikansan yleiskansallisen kongressin johtoon. Neuvostoliiton hajoamisen yhteydessä vuonna 1991 Dudajevin johtama oppositio teki käytännössä vallankaappauksen ja syrjäytti kommunisti Doku Zagajevin, sekä järjesti kansanäänestyksen Itškerian tšetšeenitasavallan itsenäisyydestä. Itsensä hän julisti uuden tasavallan presidentiksi. Hänen valintansa Tšetšenian presidentiksi vahvistettiin 27. lokakuuta 1991, vaikka osa maasta kieltäytyi äänestämästä laittomina pidetyissä vaaleissa. Vuonna 1992 Ingušia kuitenkin erosi Tšetšeniasta, haluten pysyä Venäjän osatasavaltana.
Norjan politiikka
Asevoimat
Vuonna 2016 Norjassa myös naiset tulivat asevelvollisiksi siten, että kutsunnat koskevat kaikkia 19-vuotiaita sukupuolesta riippumatta ja noin joka kuudes sitten valitaan palvelukseen. Käytännössä halukkaita on ollut enemmän kuin on voitu ottaa palvelukseen.
Intersil 6100
Suorittimessa oli vain kolme rekisteriä: PC, AC ja MQ. Suorittimelle saatava apupiiri 6102 kasvatti muistiavaruuden 4 kilotavusta 32 kilotavuun.
Tungurahua
Lumipeite
thumb|left|Lumipeite lokakuussa 2008 Tungurahuan huippu kohoaa yli lumirajan (Andien vuorijonossa paikallisella leveyspiirillä noin 4 700–4 800 metriä) ja lumipeite vaihtelee riippuen vulkaanisesta aktiviteetistä johtuvista kraatterin lämpötilavaihteluista. Vuoden 1999 lisääntynyt vulkaaninen aktiviteetti sulatti tulivuoren laen jäätikön.
John Tyndall
John Tyndall (2. elokuuta 1820 – 4. joulukuuta 1893) oli irlantilainen fyysikko. Hän tutki muun muassa diamagnetismia, magnetismia ja otsonia. Hänen sanotaan olevan ensimmäinen henkilö, joka tutki tietyn alueen ilmakehän saastepitoisuutta. Tutkijantyönsä lisäksi hän toimi opettajana.
Hyperreaaliluku
Historiallinen johdanto hyperreaalilukuihin
Differentiaali- ja integraalilaskentaa eli infinitesimaalilaskentaa enteilivät jo Arkhimedeen (noin 250 eaa.) käyttämät menetelmät (esimerkiksi tyhjennysmenetelmä) antiikin Kreikan aikana. Infinitesimaalin idealla, mutta myös epäilyllä infinitesimaaleihin liittyvien argumenttien luotettavuudesta, on pitkä historia alkaen jo antiikin Kreikan matemaatikoista. Infinitesimaalin tunsi jo Arkhimedes, mutta infinitesimaalin käsite oli hänen mielestään siinä määrin epätyydyttävä, että hän korvasi infinitesimaalin käytön matemaattisissa todistuksissa muilla menetelmillä kuten ekshaustio- eli tyhjennysmenetelmällä, jolla voidaan muodostaa täsmällisiä todistuksia ja määrittää pinta-aloja ja tilavuuksia tarvitsematta mennä varsinaisesti infinitesimaaleihin, raja-arvoihin tai muihin äärettömyyttä käyttäviin prosesseihin.
Eli siis, joka on ristiriita ( dx on infinitesimaali, joka on pienempi kuin mikä tahansa positiivinen luku, mutta ei ole nolla). Tämä tarkoittaisi sitä, että infinitesimaaleilla ei voitaisi laskea samalla tavoin kuin tavallisilla äärellisillä luvuilla.
Tämän analyysin aritmetisoinniksi kutsutun historiallisen vaiheen myötä infinitesimaalin käsite poistuikin tarkasta teoreettisesta käytöstä turhana ja sekavana. Tästä huolimatta infinitesimaalia käytettiin kuitenkin tehokkaana ajattelun työvälineenä sen intuitiivisuuden vuoksi esimerkiksi hahmotettaessa mielessä miten koulusta tuttu pyörähdyskappale lasketaan. Tällaiseen tarkoitukseen infinitesimaalin käsite oli sopiva, joten mitä väliä vaikka se oli epätäsmällinen. Ankaran täsmälliseen teoreettiseen käyttöön se ei kuitenkaan enää kelvannut, vaan infinitesimaalien käytön oli korvannut raja-arvon täsmällinen -määritelmä.
Käyttö analyysissä
Standardiosan käyttö derivaatan määritelmänä on tarkka vaihtoehto perinteiselle infinitesimaalin neliön laiminlyömiselle. Yllä olevan differentioinnin kolmannen rivin jälkeen, tyypillinen metodi Newtonista läpi 19:n vuosisadan on yksinkertaisesti hylätä (dx)^2 termi. Hyperreaalisessa järjestelmässä, koska dx on nollasta eroava ja siirtoperiaatetta voidaan soveltaa väitteeseen, että minkä tahansa nollasta eroavan luvun neliö on nollasta eroava. Kuitenkin infinitesimaali (dx)^2 on äärettömän pieni verrattuna toiseen infinitesimaaliin dx; tämä tarkoittaa, että hyperreaalinen järjestelmä sisältää infinitesimaalisten kvantiteettien hierarkian.
Moreeni
thumb|Jäätikön tuottamaa moreenia Kanadassa. thumb|Lumivyöryn paljastamaa kivistä moreenia Norjassa. pienoiskuva|Esiin kaivettua moreenikerrostumaa Saksassa. Moreeni on sekalajitteinen maalaji, joka sisältää kiviaineksen eri raekokoja savesta kallionlohkareisiin. Sitä syntyy nykyisten ja muinaisten jäätiköiden tai mannerjäätiköiden irrottamasta ja kuljettamasta kallion kiviaineksesta sekä jäätikön mukaansa sieppaamista kallioita peittäneistä vanhoista maaperän kerrostumista ja kallioperän rapautumistuotteista. Se on yleinen maalaji esimerkiksi Pohjoismaissa, jonne sitä muodostui runsaasti viime jääkauden aikana. Suomessa se on yleisin maalaji, ja se peittää kiinteää kallioperää vaihtelevan paksuisena kerroksena. Suomen maapinta-alasta 53 % on moreenia.
Erilaisia moreenimuodostumia
thumb|Moreenimuodostuma [[Gardajärven ympäristössä]]
Augsburg Airways
Historia
Augsburg Airwaysin edeltäjä oli Interot Airways, jonka perusti vuonna 1980 saksalainen metsäteollisuusyhtiö Haindl (joka siirtyi vuonna 2001 UPM-Kymmenen omistukseen). Aluksi lentoyhtiön päätehtävänä oli järjestää lentoyhteys Düsseldorfin ja Augsburgin välille Haindlin sisäisiä tarpeita täyttämään, mutta vuonna 1986 toimintaa laajennettiin kattamaan myös tavallisia liikennelentoja. Kalustona toimi aluksi metsäyhtiön Beechcraft King Air -konetyyppi, mutta toiminnan taloudellisen menestyksellisyyden myötä ja Saksan jälleenyhdistymisen laajentaessa kohdevalikoimaa, tilasi yhtiö suurempia de Havilland Canada DHC-8 -koneita.
Ingenuus
Erään teorian mukaan Ingenuus julistautui keisariksi heti sen jälkeen kun Gallienuksen vanhin poika Valerianus II oli kuollut Pannoniassa vuonna 258. Luultavammin hän kuitenkin kapinoi vasta kun Gallienuksen isä ja kanssahallitsija Valerianus joutui persialaisten vangitsemaksi 260. Kun Gallienus kuuli Ingenuuksen kapinasta, hän kokosi armeijansa nopeasti ja lähti kenraali Aureoluksen kanssa Pannoniaan ja kukistivat Ingenuuksen joukot Mursan lähellä. Ingenuus luultavasti kuoli taistelussa tai itsemurhan tekemänä.
Pokeri
Käsien arvojärjestys
Pienin mahdollinen käsi on seiskahai, koska 1 on ässä, 2-6 olisi suora ja useampi jotain pienempää olisi vähintään pari.
Rintaliivit
thumb|Kaarituelliset yksinkertaiset rintaliivit. Rintaliivit ovat rintoja tukeva naisten alusvaate.
Osat
Rintaliivissä voi olla kaarituki, joka kiertää rinnan alta. Kaarituen tarkoitus on tukea, muotoilla ja nostaa rintaa sen alapuolelta. Suuririntaisilla naisilla kaarituelliset liivit vähentävät selvästi olkainten varaan jäävää rasitusta.
Tyyppejä
Bandeau-rintaliivit muistuttavat putkimaista bikinin yläosaa. Niitä käytetään usein avonaisten tai olkaimettomien asujen alla.
Muotoilevat liivit valmistetaan yleensä napakasta ja joustavasta neulosmateriaalista, ja niiden avulla vartalosta pyritään saamaan hoikemman ja tasaisemman näköinen.
Kokomerkinnät
Standardin EN 13402 mukaan liivikoko määritetään rinnanympäryksen ja rintojen alapuolisen ympärysmitan erotuksen mukaan seuraavasti:
Matti Murto (jääkiekkoilija)
Seurajoukkue
Murto edusti Suomessa HIFK:ta 18 kauden ajan 1964–1983 eli lähes koko peliuransa. Yksi vuosi vierähti välissä Itävallassa HC Feldkirchin joukkueessa. Murto tunnettiin urallaan kovasti töitä tekevänä herrasmiespelaajana: hän sai 450 ottelussaan vain 98 jäähyminuuttia. Pisteitä Murto teki 177+158. Murto voitti urallaan viisi Suomen mestaruutta ja yhteensä yhdeksän SM-mitalia. HIFK jäädytti Murron pelinumeron 17 heti peliuran jälkeen.
Juho Heikkala
Ura
Heikkala on Veteli-Pesiksen kasvatti. Hän teki Superpesis-debyyttinsä 14. heinäkuuta 2020 kotona Kankaanpään Mailaa vastaan. Hän löi ottelussa yhden juoksun. Heikkala toi ensimmäisen juoksunsa Superpesiksessä 21. heinäkuuta 2020 vieraissa Siilinjärven Pesistä vastaan. Hän löi ensimmäisen kunnarinsa  7. elokuuta 2020 kotona SiiPeä vastaan.
Big Mountain
Yhtyeen debyyttialbumi Wake Up sisälsi listasijoituksia vuonna 1993 keränneen hitin "Touch My Light". Parhaiten yhtye tunnetaan vuoden 1994 suuresta hitistään "Baby I Love Your Way", joka on cover-versio Peter Framptonin kappaleesta. Se on myös elokuvan Reality Bites soundtrackillä. Pop-reggae -tyylinsä vuoksi Big Mountainia kutsutaan "amerikkalaiseksi UB40:ksi".
Monokromaattinen säteily
Monokromaattinen sähkömagneettinen säteily on säteilyä, joka sisältää vain yhtä aallonpituutta, esimerkiksi monokromaattinen valo sisältää vain yhtä aallonpituutta. Siten sen taajuusjakauma eli spektri on kapea. Väriaistin kannalta monokromaattinen valo on yksiväristä eli se koostuu vain yhdestä väristä. Esimerkiksi laserin tuottama valo on lähellä monokromaattista valoa. Monokromaattinen valo ei kuitenkaan ole automaattisesti koherenttia vaan riittää, että säteilyn fotonien energia on keskenään yhtä suuri. Monokromaattisen valolähteen valon väri määräytyy valon tuottamiseen käytettävän materiaalin ominaisuuksista.
J. V. Hakkinen
Elämä
Kuhmoisten Kaukolassa syntynyt Hakkinen työskenteli seppänä Korpilahdella vuoteen 1894 ja sen jälkeen Pirkkalassa, kunnes muutti Kiukaisten Paneliaan 1898. Vuonna 1906 Hakkinen oli perustamassa Panelian työväenyhdistystä, jonka puheenjohtajana hän toimi 1915 saakka. Hakkisen ansioina pidetään muun muassa yhdistyksen lainakirjastoa sekä 1908 valmistunutta Panelian työväentaloa.
Koripallon miesten SM-sarjakausi 1978–1979
Kausi 1978–1979 oli 39. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Playhonka. Turun NMKY voitti hopeaa ja Pantterit pronssia. Runkosarja pelattiin kahdessa lohkossa. Runkosarjan länsilohkon voitti Playhonka ja itälohkon Pantterit.
Sarjataulukko itälohko
Kotkan Työväen Palloilijat nousi suoraan mestaruussarjaan.
Guseong
Historia
Goryeon kuningas Gwangjong pyrki laajentamaan hallitsemiaan alueita kohti Jalujokea, mikä johti selkkauksiin kitaanien kanssa. Kitaanit järjestivät sotareken Koreaan, mutta he vetäytyivät sotiessaan samaan aikaan suurempaa Song-dynastiaa vastaan. Kitaanit eivät olleet tarpeeksi kiinnostuneita Džurtšenien asuttamista alueista ryhtyäkseen niiden takia pidempään sotaan. Goryeo rakennutti Jalun itäpuolelle kuusi varuskuntaa, joista yksi oli Kuju eli nykyinen Guseong. Osa alkuperäisestä vuonna 994 rakennetusta linnoituksesta on säilynyt näihin päiviin saakka. Kujun muurin neljästä portista suurin, eteläinen portti, on korjattu ja jälleenrakennettu useaan otteeseen. Viimeisimmät korjaustyöt on tehty vuosina 1836 ja 1979, jälkimmäinen portin tuhouduttua Korean sodan aikana.
National Semiconductor
National Semiconductor oli yhdysvaltalainen puolijohteiden valmistaja, joka on perustettu 27. toukokuuta 1959.
Helgoland
thumb|Helgolandin saaret satelliittikuvassa. thumb|Helgolandin saaret lintuperspektiivistä nähtynä. 220px|thumb|Helgolandin lippu. Helgoland (Helgolandin friisiksi deät Lun; Mooringin friisiksi Hålilönj) on Saksalle kuuluva, kahdesta saaresta koostuva alue Pohjanmeressä noin 70 kilometrin päässä Saksan rannikosta. Alueella asuu noin 1 400 ihmistä, ja se on osa Schleswig-Holsteinin osavaltiota. Saaret eivät kuulu Euroopan unionin tullialueeseen.
Luonto
Merituulet pitävät ilmansaasteiden ja siitepölyjen määrän saaren ilmassa pieninä, ja sinne tehdään terveysmatkoja.
Kieli
Helgolandissa puhutaan saksan lisäksi friisiä, tarkemmin pohjoisfriisin Helgolandin murretta. Pohjoisfriisillä on virallisen kielen asema Helgolandissa. Helgolandin murretta puhuu vain muutama sata, mutta sitä opetetaan saaren kouluissa. Helgolandissa puhuttu saksa on alasaksaa.
VirtualBox
Emuloitu laitteisto
Eri-ikäisten käyttöjärjestelmien asennusta helpottaa emulaation tuki eri piirisarjoille, joita ovat PIIX3-eteläsilta, joka sisältyi Intel 430HX / Triton II -piirisarjaan Pentium / Pentium MMX -prosessoreille vuodelta 1996 , PIIX4 (1997 ) ja ICH6 (2004 ).
Kauklahden rautatieasema
Asemalla pysähtyvät junat
Kirkkonummelle liikennöidään raiteelta 1 ja Helsinkiin raiteelta 2 (muutamat E-junat lähtevät raiteelta 3).
(miss)understood
Albumilta on julkaistu singlet STEP you / is this LOVE?, fairyland, HEAVEN ja Bold & Delicious / Pride.
Hedemoran kunta
Taajamat
Kunnassa on 6 taajamaa, joiden osuus kunnan väestöstä vuoden 2010 lopussa oli 72,1 prosenttia. Taajamien ulkopuolella asui tuolloin 4 235 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu. Husbyn taajaman nimenä on joskus ollut myös Dala-Husby.
Kunnanvaltuusto
Ruotsissa valitaan joka neljäs vuosi edustajat valtiopäiville, alueiden valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Hedemoran kunnanvaltuustossa vuodesta 1973 lähtien.
Piirit
thumb|right|250px|Kartta Hedemoran kunnan piireistä.
Robert Woodrow Wilson
Robert Woodrow Wilson (s. 10. tammikuuta 1936) on yhdysvaltalainen tähtitieteilijä. Vuonna 1978 hänelle ja Arno Allan Penziasille myönnettiin Nobelin fysiikanpalkinto kosmisen taustasäteilyn löytämisestä. Löytö sattui vahingossa: Työskennellessään uudenlaisella antennilla Bell Labsissa Wilson ja Penzias huomasivat outoa kohinaa, jota ei pystytty selittämään. He olettivat aluksi häiriön johtuvan pulujen jätöksistä, mutta mahdollisten häiriötekijöiden poistamisen jälkeen he ymmärsivät, että kyseessä on kosmisen taustasäteilyn aiheuttama häiriö. Penziasin ja Wilsonin löytö on tärkeä todiste alkuräjähdyksestä.